મેરાન્યૂઝ નેટવર્ક, જ્યુરિખ: કાળા નાણામાં ઘટાડો થયાના દાવા કરનાર મોદી સરકાર માટે સ્વિસ નેશનલ બેંક (SNB) એ જાહેર કરેલ રિપોર્ટ એક મોટો આંચકા સમાન છે. આ રિપોર્ટ અનુસાર સ્વિસ બેંકોમાં ભારતીયોનું ધન 50 ટકા વધીને લગભગ 7000 કરોડ રૂપિયા થયું છે. ભારતીયો દ્વારા સ્વિસ બેંક ખાતામાં સીધી રીતે રાખવામાં આવેલ નાણું વધીને 99.9 કરોડ સ્વિસ ફ્રેન્ક (સીએચએફ) અને બીજાના માધ્યમોથી જમા કરવામાં આવેલ ધન પણ વધીને 1.6 કરોડ સ્વિસ ફ્રેન્ક થયું છે. આંકડાઓ અનુસાર સ્વિટ્ઝરલેન્ડની બેંકોના ખાતામાં વિદેશી ગ્રાહકોનું કુલ નાણુ 1460 અબજ સ્વિસ ફ્રેન્ક એટલે કે 100 લાખ કરોડ રૂપિયાથી વધુ છે.